laion/Wikipedia-Exotic huggingface dataset:
Mädaoks

Mädaoks on mädanikust kahjustatud oks. Oksakoha auk läbimõõduga üle 1 cm on osaliselt mädaoks. Mädanikku tekitavad puudel seened, mis võivad rünnata peaaegu kõiki puid. Eriti vastuvõtlikud on stressis, vanad ja nõrgad puud. Seened lõhuvad puu tselluloosi ning mõnikord ka ligniini, tehes puu nõrgaks, mis põhjustab puu langemist. Seente põhjustatud lagunemisel on kolm peamist etappi. Esimest mädanikuetappi on raske märgata, seda nimetatakse algavaks faasiks, kuna raku seina lagunemisel on rakk vähesel määral jõudu kaotanud. Mädanemise teises etapis hakkab puidu värvus muutuma ja puit vähehaaval nõrgenema, kuid puidu rakuseinad ei ole veel hävinenud. Kui mädanikule ei ole suudetud piiri panna, järgneb aastate pärast lagunemise kolmas etapp. Kolmandas etapis on puidu rakusein hävinenud ja puidu tugevus on kadunud. Valgemädanik. Valgemädanik lagundab puidus olevat ligniini, mis annab puidule pruuni värvuse ja tiheduse. Selle tagajärjel puit kaotab oma tugevuse ja kukub oma raskuse all pikali. Pruunmädanik. Pruunmädanikku põhjustab ainult üks liik seeni (Basidiomycota), mis nakatab peamiselt okaspuid. Kui need seened puitu ründavad, muutub puit tumepruuniks tselluloosi kõdunemisel ja ligniini oksüdeerumise tõttu. Pehmemädanik. Pehmemädanikku võivad põhjustada nii seened kui ka bakterid. See mädanik lagundab ligniini, hemitselluloosi ja tselluloosi. Pehmemädanikud nakatavad tavaliselt lehtpuid ja nakkuse käigus tekivad kõdunemistaskud, mis on ümbritsevast pehmemad. Südamemädanik. Südamemädanik ründab puidu südamikku puutüve keskel. Selleks et seenestik sinna saaks pääseda, on vaja mingit haava, mis võib olla kas putukate, inimeste või loomade tekitatud. Mädaoksa saab kasutada ehitusmaterjalide või dekoratiivesemete valmistamiseks ning küttematerjaliks. "Vahtraparketi lippide klassifitseerimine MFMA-RLI (juhuslik pikkus) nõuete kohaselt". 2017.[alaline kõdulink] Teo Spengler (2021). "What is heart rot disease: info about bacterial heart rot in trees". Julian Dunster (15.02.2013). "Recognizing hazard trees #2, types of tree decay. .Arboriculture". Julian Dunster (15.02.2013). "Recognizing hazard trees #2, types of tree decay. Arboriculture". Julian Dunster (15.02.2013). "Recognizing hazard trees #2, types of tree decay. Arboriculture". Julian Dunster (15.02.2013). "Recognizing hazard trees #2, types of tree decay .Arboriculture". Julian Dunster (15.02.2013). "Recognizing hazard trees #2, types of tree decay. Arboriculture". Julian Dunster (15.02.2013). "Recognizing hazard trees #2, types of tree decay. Arboriculture". https://www.eastsidetreeworks.com/blog/recognizing-hazard-trees-tree-decay/ https://profloors.ee/wp-content/uploads/2017/10/MFMA-klassifikatsioonid-eesti-keeles.pdf https://www.gardeningknowhow.com/ornamental/trees/tgen/heart-rot-in-trees.htm https://physicscentral.com/buzz/blog/index.cfm?postid=2754920089291745263
Dan Sexton

Dan Sexton (sündinud 29. aprillil 1987 Apple Valleys Minnesotas) on USA jäähokimängija, kes mängib Rootsi kõrgliigaklubis Växjö Lakers ründajana paremäärel. Hooajal 2005–06 mängis ta North American Hockey League'is, hooajal 2006–07 United States Hockey League'is ja seejärel kaks hooaega Bowling Green State University jäähokimeeskonnas. 2009. aasta aprillis sõlmis ta lepingu NHL-i klubiga Anaheim Ducks. Ta alustas hooaega ECHL-is, kuid 2009. aasta detsembris kutsuti ta Ducksi meeskonda, debüteerides NHL-is sama aasta 4. detsembril mängus Minnesota Wildi vastu. Neli päeva hiljem lõi ta oma kolmandas liigamängus Dallas Starsi vastu oma esimesed kaks väravat NHL-is. Hooajal 2009–10 sai NHL-is 41 mänguga kirja üheksa väravat ja kümme väravasöötu. Ta mängis Ducksi meeskonnas ka järgmisel hooajal. Aastatel 2011–2013 mängis ta American Hockey League'i klubides Syracuse Crunch ja Norfolk Admirals. 2013. aastal liitus ta Soome kõrgliiga klubiga TPS. Hooaja 2013–14 lõpus liitus ta KHL-i klubiga Nižnekamski Neftehimik, kus mängis kuni hooaja 2017–18 lõpuni. Aastatel 2017 ja 2018 valiti Sexton KHL-i tähtede mängule. Aastatel 2018–2021 mängis ta KHL-is kolm hooaega Jekaterinburgi Avtomobilistis. Sextoni kõige resultatiivseim hooaeg on KHL-is seni olnud 2018–19, mil ta lõi liigas 25 väravat ja andis 28 väravasöötu. 2021. aasta mais naasis ta Neftehimiki. 2022. aasta juulis sõlmis ta kaheaastase lepingu Växjö Lakersiga. 2015. aasta maailmameistrivõistlustel võitis Sexton USA jäähokikoondise koosseisus pronksmedali. https://www.eliteprospects.com/player/31223/dan-sexton (vaadatud 22.12.2021) "Sexton signs for Vaxjo" (rootsi). Växjö Lakers. 27. juuli 2022. Vaadatud 27. juulil 2022. Dan Sexton KHL.ru lehel Dan Sexton NHL.com lehel Dan Sexton hockeydb.com lehel
Maksim Jakubets

Maksim Jakubets (vene keeles Маҝсим Виҝторович Яҝубец; sündinud 20. mail 1987) on vene rahvusest arvutiasjatundja, väidetav küberkurjategija. "Evil Corp: On the hunt for Russia's cyber criminals". BBC | Newshour. 19. november 2021. Vaadatud 22.12.2021. MAKSIM VIKTOROVICH YAKUBETS (inglise, vene ja ukraina keeles)
Matjama

Matjama on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. 1977. aastal liideti Matjama külaga Hundiluha. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014. Peeter Päll: artikkel "Matjama" Eesti kohanimeraamatus. Tallinn: Eesti Keele Sihtasutus, 2016.
Santa Maria in Valle Porclaneta

Santa Maria in Valle Porclaneta on 11. sajandist pärinev romaani kirik Itaalias Abruzzos, Magliano de' Marsi omavalitsuses L'Aquila provintsis. Kirik kuulus algselt benediktlaste kloostrikompleksi. Kirik asub Rosciolo linnast väljas Velino mäe nõlval. Kiriku põhiosa pärineb 11. sajandist, ebasümmeetrilise katusega eeskoda on hilisem lisand. Kiriku siseruumis on säilinud palju väärtuslikke kunstiteoseid, nagu 15. sajandi freskod, kivist nikerdatud ambon või kantsel, mis on omistatud Abruzzost pärit kullassepale ja graveerijale Nicodemo da Guardiagrelele (1385-1462), 12. sajandist pärinev tsiboorium altari kohal ja bütsantsipärane templon, mida kroonib massiivne nikerdatud puitsillus. Kesklööv vaatega itta Altariruum ja säilinud seinafreskod Tsiboorium Ambo (lugemispult) Temploni puitsillus Madonna Santa Maria in Valle Porclaneta "Santa Maria in Valle Porclaneta: Destiny and Mountains. - Italian Ways". Originaali arhiivikoopia seisuga 22. detsember 2021. Vaadatud 22. detsembril 2021. Santa Maria in Valle Porclaneta: Destiny and Mountains. - Italian Ways (pildid, inglise keeles) Santa Maria in Valle Porclaneta. - Italics. Art and Landscape Chiesa di S. Maria in Valle Porclaneta - Rosciolo di Magliano dei Marsi (AQ) (üksikasjalik kirjeldus, itaalia keeles) Peace & Beauty in the Exquisite Santa Maria in Valle Porclaneta. - LifeInAbruzzo (sisearhitektuuri ja sisustuse kirjeldus, inglise keeles)
Meoma

Meoma on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Meoma külas Kirikumäe kinnistul asub Eduard Markuse mälestuskivi. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Lena Santa Christina kirik

Lena Santa Christina kirik (hispaania keeles Santa Cristina de Lena) on 9. sajandist pärinev eelromaani kirik Lenas Astuurias. Kirik on pühitsetud Bolsena pühale Christinale, märtrile, kes elas ja suri oma usu pärast noore tüdrukuna 3. sajandil Itaalias Bolsena linnas. Kiriku ehitusaegseks patrooniks peetakse Acci püha Torquatust. Kirik on kuulub Astuuria eelromaani arhitektuuri ehitismälestisena UNESCO maailmapärandi nimistusse. Kirik asub Vega del Rey küla lähedal, kõrgel Lena jõe kohal, 36 km Oviedost lõunas. Seal lähedal kulges ajalooline Rooma-aegne tee, mis viis keskajal üle Kantaabria mägede Leónist Oviedosse ja rannikule, tänapäeval on selle asemel maantee. Hoone on ehitatud ebakorrapärase suurusega murtud looduskivitükkidest, mis on mördiga ühendatud. Vaid ehitise nurkades on kasutatud suuri tahutud kvaadreid. Välismüüre tugevdavad 32 eri pikkuses tugipiilarit. Hoone põhiplaan on ristkülik, mille igal välisküljel on väiksem ligi ruudukujuline võlvitud ruum - läänepoolset kasutatakse sissepääsu eeskojana, idapoolset apsiidina. Santa Christina kirik on ühelööviline erinevalt enamikust Astuuria eelromaani kirikutest, mis on kolmelöövilised, ja tal on kolme apsiidi asemel vaid üks. Kirik on silindervõlviga, niisamuti apsiid, mille võlv toetub apsiidi põhja- ja lõunaseina petikarkaadidele. Ka kirikusaali pikiseinu katavad petikarkaadid, mis kannavad viie vööndkaarega liigendatud võlvlage ja toetuvad poolsammastele, mida kroonivad romaani trapetskapiteele või tagurpidi tüvipüramiide meenutavad madalreljeefsed kapiteelid. Siseruumi läänepoolses osas on terve ruumi laiune empoor, kuhu viib trepp ja mida on peetud kuningarõduks. Siseruumi üldine kavatis meenutab tugevasti Santa María del Naranco kirikut, mis oli algselt kuningas Ramiro I suveloss Naranco mäel Oviedos. Ka Santa Cristina de Lena kirikus on petikarkaadide kaarte vahelistel vikkelpindadel ümmargused reljeefsed lõvikujutistega medaljonid - clipeus - ja liseenidest siseseinal on säilinud ainult üks, millel on äratuntav odaga ratsaniku kujutis. Sissepääs lääneküljel Vaade apsiidile idas Vaade altariruumi Temploni või koorivõre arkaad Altariruumi arkaadi kapiteel Trapetskapiteeli meenutavad kapiteelid Koorivõre taoline barjäär altari ees temploni sammaste vahel Pääs kuningarõdule Santa Cristina de Lena Church. - Art and Culture. - spain.info Monumentos de Oviedo y del reino de Asturias. - whc.unesco.org
Metsakivi

Metsakivi on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. 2007. aasta juulis sooviti külla püstitada mälestusmärk Teises maailmasõjas hukkunud külaelanikele, kuid vallavalitsus keelas selle, sest väidetavalt ei olnud kivile kantud inimesed külaelanikud, vaid eestlasi tapnud nõukogude võimu käsilased. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014. Postimees: Vara vald käsib kahtlase sõnumiga mälestuskivi teisaldada[alaline kõdulink] Kapo uurib külaelanike tapmist Teise maailmasõja ajal - Postimees, 27. juuli 2009
Maadeavastaja

Maadeavastaja on isik, kes tegeleb tavaliselt ekspeditsiooni käigus maakera vähetuntud piirkondades geograafiliste uuringutega. Maadeavastajate loend Meresõitja  Maadeavastaja – pildid, videod ja helifailid Wikimedia Commonsis
Mustametsa (Peipsiääre)

Mustametsa on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Mustametsa

Mustametsa on mitme Eesti küla nimi: Mustametsa, küla Harju maakonnas Kuusalu vallas Mustametsa, küla Tartu maakonnas Peipsiääre vallas
Papiaru (Peipsiääre)

Papiaru on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Papiaru

Papiaru on mitme Eesti küla nimi: Papiaru, küla Lääne-Viru maakonnas Rakvere vallas Papiaru, küla Tartu maakonnas Peipsiääre vallas
Pilpaküla (Peipsiääre)

Pilpaküla on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Vara valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Lucas Wallmark

Alexander Lucas Wallmark (sündinud 5. detsembril 1995 Umeås) on Rootsi jäähokimängija, kes mängib keskründajana Šveitsi kõrgliigaklubis ZSC Lions. Rootsi kõrgliigas debüteeris ta hooajal 2012–13 Skellefteå meeskonnas. Aastatel 2013–2016 mängis ta Rootsi kõrgliigaklubis Luleå HF. 2015. aastal võitis ta Luleåga Jäähoki Meistrite Liiga. 2014. aastal valis Carolina Hurricanes ta NHL-i draft '​is 97. valikuna. Põhja-Ameerikasse suundus ta mängima 2016. aastal. Esimesel kahel hooajal mängis ta põhiliselt American Hockey League'is (AHL) Hurricanesi noorteklubis Charlotte Checkers, kus ta paistis silma resultatiivsusega (esimesel hooajal 46 punkti ja teisel hooajal 55 punkti). NHL-is lõi Wallmark Hurricanesi meeskonnas esimese värava 30. detsembril 2017 mängus St. Louis Bluesi vastu. Hooajal 2018–19 sai ta NHL-is kirja kümme väravat ja 18 väravasöötu. 2020. aasta veebruaris kaubeldi Wallmark Florida Panthersi. 2020. aasta oktoobris sõlmis ta üheaastase lepingu Chicago Blackhawksiga, kuid suutis 16 liigamänguga saada kirja vaid kolm väravasöötu. 2021. aasta aprillis naasis ta Panthersi, kus ta mängis veel neli mängu. 2021. aasta juunis sõlmis ta üheaastase lepingu KHL-i klubiga Moskva CSKA. Ta otsustas klubiga lõpetada 4. märtsil 2022 pärast Venemaa sissetungi algust Ukrainasse. 2022. aasta mais sõlmis ta kolmeaastase lepingu ZSC Lionsiga. 2014. aastal võitis Wallmark Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondise koosseisus osales ta 2022. aasta taliolümpiamängudel ja 2022. aasta maailmameistrivõistlustel. Olümpiaturniiril lõi Wallmark viis väravat ja oli Juraj Slafkovský järel turniiri paremuselt teine väravalööja. "Лукас Валльмарк стал игроком ЦСКА". cska-hockey.ru. 15.6.2021. Vaadatud 22.12.2021 "Lucas Wallmark and Joakim Nordstrom leave CSKA" (vene). HK Moskva CSKA. 4. märts 2022. Vaadatud 4. märtsil 2022. "ZSC Lions sign Lucas Wallmark" (saksa). ZSC Lions. 16. mai 2022. Vaadatud 16. mail 2022. Lucas Wallmark KHL.ru lehel Lucas Wallmark NHL.com lehel Lucas Wallmark hockeydb.com lehel
Pilpaküla

Pilpaküla on mitme Eesti küla nimi: Pilpaküla, küla Hiiu maakonnas Hiiumaa vallas Pilpaküla, küla Tartu maakonnas Peipsiääre vallas See oli ka Tartu nüüdse Karlova linnaosa kunagine hüüdnimi.
Georg August Wallin

Georg August Wallin ehk Yrjö Aukusti Wallin ehk Abd al-Wali (24. oktoober 1811 Sundi vald – 23. oktoober 1852 Helsingi) oli Soome Suurvürstiriigi orientalist, maadeuurija ja professor, keda mäletatakse oma 1840. aastate retkede pärast Lähis-Idasse.  Georg August Wallin – pildid, videod ja helifailid Wikimedia Commonsis
Patrik Bartošák

Patrik Bartošák (sündinud 29. märtsil 1993 Kopřivnices) on Tšehhi jäähokimängija, kes mängib väravavahina Soome kõrgliigaklubis Lahti Pelicans. Aastatel 2011–2014 mängis ta Western Hockey League'i klubis Red Deer Rebels. 2013. aastal pälvis ta WHL-i hooaja parimale väravavahile antava Del Wilson Trophy ning valiti lisaks kogu Canadian Hockey League'i hooaja parimaks väravavahiks. 2013. aastal valis Los Angeles Kings ta NHL-i draft '​is 146. valikuna. Ta mängis kahel hooajal American Hockey League'is Kingsi noorteklubis Manchester Monarchs, kuid NHL-is tal debüüti teha ei õnnestunud. 2015. aastal võitis ta Monarchsiga Calder Cup'i. 2016. aasta veebruaris liitus ta Tšehhi kõrgliigaklubiga Vítkovice, kus ta mängis kuni hooaja 2018–19 lõpuni. Hooajal 2019–20 mängis ta Tšehhi kõrgliigaklubis Třineci Oceláři ja Rootsi esiliigaklubis Modo Hockey. Aastatel 2018–2020 oli Bartošák Tšehhi kõrgliigas parima tõrjeprotsendiga väravavaht. Hooajal 2020–21 mängis ta Lahti Pelicansis. 2021. aasta juunis sõlmis ta üheaastase lepingu KHL-i klubiga Habarovski Amur. 2022. aasta veebruaris naasis ta Lahti Pelicansi. Tšehhi jäähokikoondises osales Bartošák 2018. aasta taliolümpiamängude jäähokiturniiril ja 2019. aasta maailmameistrivõistlustel. 2015. aasta novembris esitati talle süüdistus oma tüdruksõbra ründamises. https://www.eliteprospects.com/player/100479/patrik-bartosak (vaadatud 22.12.2021) "Kings suspend prospect Patrik Bartosak, who faces charges in New Hampshire". latimes.com. 18.11.2015. Vaadatud 22.12.2021 Patrik Bartošák KHL.ru lehel Patrik Bartošák hockeydb.com lehel
Uuno Hannula

Uuno Yrjö Hannula (22. oktoober 1891 Alatornio – 26. juuli 1963 Kemi) oli Soome poliitik, riigiametnik ja ajakirjanik, ta oli Maaliidu liige. Suure osa oma elust oli ta Kemis ilmunud ajalehe Pohjolan Sanomat peatoimetaja. Ta oli 12. märtsist kuni 27. märtsini 1940 Soome haridusminister (nii Aimo Cajanderi kolmandas valitsuses kui ka Risto Ryti esimeses valitsuses). Ta oli aastatel 1917–1944 ajalehe Pohjolan Sanomat peatoimetaja ja (sõdadevahelisel ajal) Põllumajandusühistu üks juhtivaid mehi. Ta oli Eduskunna liige 1927–1944, peaminister Kyösti Kallio sekretär 1936–1937 ja Soome haridusminister 12. märtsist kuni 27. märtsini 1940 (nii Aimo Cajanderi kolmandas valitsuses kui ka Risto Ryti esimeses valitsuses). Jätkusõja ajal kuulus ta nn rahuopositsiooni ja andis Lapimaa maavanemana (Lapin läänin maaherra) aastatel 1944–1958 olulise panuse Lapi sõjast tugevalt laastatud maakonna ülesehitustöödesse.
Praaga

Praaga on küla Tartu maakonnas Peipsiääre vallas. Asub Emajõe suudmes Peipsi järve ääres. Enne Eesti omavalitsuste haldusreformi 2017. aastal kuulus küla Vara valda. Praagal on piiripunkt ja EMHI hüdromeetriajaam. Püsielanikke külas ei ole. Haldus- ja asustusjaotus, vaadatud 1.03.2023. Statistikaamet, vaadatud 20.07.2023. Eesti haldus- ja asustusjaotuse klassifikaator, vaadatud 9.06.2014. "Veealune Praaga saar Peipsis võimaldab uurida enam kui tuhandeaastast perioodi" ERR, 23. oktoober 2020
Illimar Lepik von Wirén

Illimar Lepik von Wirén (sündinud 17. oktoobril 1989 Stockholmis) on Eesti reservohvitser ja poliitik. Ta töötab Eesti saatkonnas Rootsis kultuuriatašeena. https://stockholm.mfa.ee/et/saatkonna-tootajad/
José Feliciano

José Monserrate Feliciano García (sündinud 10. septembril 1945 Lareses) on Puerto Rico muusik, kes on eelkõige tuntud oma rahvusvaheliste hittide, sh The Doorsi laulu "Light My Fire" kaveri (1968) ja üle maailma populaarseks saanud jõululaulu "Feliz Navidad" (1970) poolest. Tema muusikas segunevad ladinaameerika muusika, džäss, bluus, soul ja rock. Feliciano alustas lauljakarjääri 1960. aastatel. Tema debüütalbum ilmus 1965. aastal. USA-s sai ta tuntuks oma 1968. aastal ilmunud albumiga "Feliciano!", kus ta esitas tuntud artistide kavereid, lisaks "Light My Fire'ile" näiteks The Mamas & the Papasi "California Dreamin'" ja The Beatlesi "In My Life". "Feliciano!" jõudis USA plaadimüügiedetabelis teisele kohale. 1969. aastal pälvis Feliciano Grammy auhinna parima uue esineja kategoorias. 1987. aastal sai ta Hollywoodi kuulsuste alleele omanimelise tähe. Feliciano on karjääri jooksul välja andnud enam kui 50 albumit, lauldes nii inglise kui ka hispaania keeles. Ta on olnud sünnist saadik pime. "José Feliciano". walkoffame.com. 16.12.2020 Ametlik koduleht
Nivelles

Nivelles (hollandi keeles Nijvel, vallooni keeles Nivele, lääneflaami keeles Neyvel) on linn ja vald Belgias Vallooni Brabandi provintsis. Wettelijke Bevolking per gemeente op 1 januari 2018, vaadatud 9.03.2019.  Nivelles – pildid, videod ja helifailid Wikimedia Commonsis
Ohridi järv

Ohridi järv (makedoonia keeles Охридско Езеро, albaania keeles Liqeni i Ohrit või Liqeni i Pogradecit) on järv, mis laiub Põhja-Makedoonia edelaosa ja Albaania idaosa vahelisel mägisel piiril. See on üks Euroopa sügavamaid ja vanemaid järvi, millel on üle 200 endeemilise liigiga ainulaadne ülemaailmse tähtsusega veeökosüsteem. Prespa järv  Ohridi järv – pildid, videod ja helifailid Wikimedia Commonsis
Bernard Lewis

Bernard Lewis (31. mai 1916 London Suurbritannia – 19. mai 2018 Voorhees New Jersey osariik) oli briti päritolu Ameerika Ühendriikide ajaloolane, kes spetsialiseerus orientalistikale.  Bernard Lewis – pildid, videod ja helifailid Wikimedia Commonsis
Õuna südamik

Õuna südamikuks nimetatakse vilja keskosa, mis sisaldab seemneid ja mille külge omakorda kinnitub õuna vars. On üldlevinud arusaam, et õuna südamik tuleks jätta õuna süües alles. Õuna südamik sisaldab inimese tervisele kasulikke õunaseemneid. Õunaseemned aitavad parandada soolestiku tervist, sisaldavad palju valke, kiudaineid ja õlisid. Õunaseemned sisaldavad ka amügdaliini ehk vitamiini B17, mis alandab vererõhku ja leevendab valu. Amügdaliin sisaldab tsüaniidi ja seetõttu peetakse seda mürgiseks, aga kuna ühes õuna südamikus on keskmiselt kolm kuni viis seemet, siis pole nad meie organismile kahjulikud. 2019. aastal ajakirjas Journal Frontiers in Microbiology avaldatud uuringu kohaselt sisaldavad õunaseemned tervislikke baktereid, mida inimesed enamasti tähelepanuta jätavad. Terve õun koos südamikuga sisaldab ligikaudu kuni 100 miljonit bakterit, millest ainuüksi viljaliha sisaldab koguni 10 miljonit. Kahtlemata on see uus uuring õunaseemnete kohta väga huvitav. Sellega seoses on aga tekkinud ka vastuolulisi seisukohti. Mõnede uuringute kohaselt ei ole õunaseemnete tarbimine kahjulik, samas aga teised arvavad, et parem on need enne antud puuvilja söömist eemaldada. Kuigi teostatud on mitmeid uuringuid, tuleks enne järelduste tegemist selle kohta veel palju rohkem uurida. Wiktionary. "Definition for apple core". Vaadatud 23.12.2021. "Kes oleks arvanud, et just see osa on õunas kõige tervislikum". Postimees. 29. juuli 2019. Vaadatud 23.12.2021. "Do you know the healthiest part of an apple?". TIMESOFINDIA.COM. 18. august 2020. Vaadatud 23.12.2021.
The Knickerbocker Hotel

The Knickerbocker Hotel on New Yorgis Broadway ja 42nd Streeti kagunurgas asuv hotell. John Jacob Astor IV tellitud beaux-arts-stiilis ehitis projekteeriti 1901. aastal ja avati 1906. aastal. Selle asukoht Times Square'i ümber asuva teatripiirkonna lähedal oli mõeldud meelitama mitte ainult turiste, vaid ka teatrikülastajaid.  The Knickerbocker Hotel – pildid, videod ja helifailid Wikimedia Commonsis
1095 Avenue of the Americas

1095 Avenue of the Americas on New Yorgis asuv modernistlik kõrghoone.  1095 Avenue of the Americas – pildid, videod ja helifailid Wikimedia Commonsis
Consolidated Edison Building

Consolidated Edison Building on 26-korruseline büroopindadega kõrghoone New Yorgis.  Consolidated Edison Building – pildid, videod ja helifailid Wikimedia Commonsis
48 Wall Street

48 Wall Street on 32-korruseline büroopindadega kõrghoone New Yorgis.  48 Wall Street – pildid, videod ja helifailid Wikimedia Commonsis
275 Madison Avenue

275 Madison Avenue on 43-korruseline büroopindadega art déco stiilis kõrghoone New Yorgis.  275 Madison Avenue – pildid, videod ja helifailid Wikimedia Commonsis
Harvey J. Alter

Harvey James Alter (sündinud 12. septembril 1935) on Ameerika Ühendriikide viroloog. 2020. aastal anti talle, Michael Houghtonile ja Charles M. Rice'ile Nobeli füsioloogia- või meditsiiniauhind C-hepatiidi viiruse avastamise eest. 2002 – valiti USA Meditsiiniakadeemia liikmeks